Ruves de Gherdëina

L majer ruf de Gherdëina ie l Derjon che nasc te Plan  ulache vën adum l Ruf de Frea dal Jëuf de Frea ju y l Ruf de Ciavazes dal Jëuf de Sela ju. L Derjon pasa tres Sëlva, Santa Cristina y Urtijëi y va tl Isarch a Pruca. A Pruca passel sota l'autostreda dl Prëner y sota la scines de la ferata dl Prëner. L ie lonch  25,8 chilometri y ie cun na ciavuel idrografich de 199 km² un di majeri ruves che va tl Isarch.

L Derjon vën nce adurvà per fé strom. Sul ruf iel trëi stoes. Ti majeri luesc ie l ruf avisà ora cun gran mures ërc. A Urtijëi univa l ruf do na stoa avisà ora te na roia per plu de 250 ani per fé jì mulins, turnadëces y njinies de uni sort y danter l'auter la prima zentrala dala lectrisc de Gherdëina.

Duc i ruves de Gherdëina va tl Derjon.

 Ruves a man drëta 
I ruves che va tl Derjon a man drëta dla valeda (cialan juvier da ulache l ruf nasc) ie:
 Ruf de Val Pudra che nasc sul Sela y va tl Derjon sun Plan de Gralba.
 Ruf de Frea  nasc dal Ruf di Nueves y va tl Derjon te Plan. Pisciadoi de Murfrëit, Pisciadoi da Taiadices, Pisciadoi de Linacia.
 Ruf de Val. Japé de Val nascl cun la funtanes y l pisciadoi de Zirmëi sciche Aghel da Pisulí y tol ite l Ruf dla Cuecenes y l Ruf de Puez a man drëta. A man ciancia tol l Ruf de Val l Aghel da Frainela y l Ruf de Dantercëpies y va tl Derjon tl Ghetun de Sëlva.
 Ruf de Ncisles fej da cunfin danter Sëlva y Santa Cristina. Tl ruf de Ncisles ruva da man drëta l Ruf de Mastlè.
 Ruf da Pilon (Da Pic ju fej l ruf l Pisciadoi de Pilon y va tl Derjon a Soplajes)
 Fussel de Nis, belau for sut.
 Ruf de Val d'Ana. A man drëta giatl l Ruf da Costa, l Ruf de Cuecenes che giata l Ruf de Puiates,  Fussel de Grialëces y ScienpodenFrida Piazza: Fussel de Grialëces Calënder de Gherdëina 1993, pl. 143-149..  L Ruf de Sciadules o dl Net giata l Salim y va tl Ruf de Cuecenes puech sëura l Ruf de Val d'Ana. A man ciancia giatl l Fussel da Zartlan y l Fussel da Pincan
 Ruf da Cudan, Pisciadoi da Cudan
 Fussel da Juaut, Fussel de Plan Pinoi
 Ruf da Dumat 
 Fussel dla Val de Nevel

 Ruves a man ciancia 
 Ruf de Ciavazes 
 Ruf de Cuecenes (Plan de Gralba), Ruf de Vallongia
 Ruf da Corda (Da La Sëlva)
 Ruf de Fridl (Da La Sëlva y l Ciastel ju)
 Ruf di Strënc o Ruf dal Ampezan (Cunfin danter l Chemun de Sëlva y Santa Cristina), Ruf dai Puntons
 Ruf de Ciopa y Ruf dai Lec cul pisciadoi dl Tervela 
 Ruf de Iender, Ruf Pan y Lat, Ruf de Cunfin, Gaerberbach, Ruf de Chemun (Forscherbach), Tanötschbach (Eures de Fascia - Saltria)Guido Insam: L ruf salver da Iender. Calënder de Gherdëina 1981, pl.  70.
 Ruf de Piz (Pizbach, Rio Piz)
 Ruf/Fussel de Sureghes
 Ruf/Fussel de Bleje
 Ruf da Bula (va tl Derjon a Runcadic), Ruf de Planruf da Compac y Sobulacia, Pisciadoi de Ega Cejia y Moandl sun BulaciaBabi Pitschieler, Petra Senoner: Stories y ntraunides ntëur i vedli mulins pra ruf da Bula Calënder de Gherdëina 2014, pl. 166.
 Fussel da Ciaplé, Fussel dl Tecul.

 Pisciadoies de GherdëinaGuido Insam: Calëndri di mënsc cun chedri de 12 pisciadoies dla valeda. Calënder de Gherdëina 1982, pl. 5-27. 
A man drëta
 Pisciadoi de Murfrëit (2280 s.l.m.)
 Pisciadoi de Taiadices (1830 s.l.m.) Ruf de Frea.
 Pisciadoi de Linacia (1715 s.l.m.) Ruf de Frea. 
 Pisciadoi de Puez (2150 s.l.m.) Ruf de Puez.
 Pisciadoi da Pilon (1390 s.l.m.) Ega da Praulëta ju.
 Pisciadoi de Puntëdla (1400 s.l.m.). L porta l'ega dl ruf de Ravisón.
 Pisciadoi da Fëur (1605 s.l.m.). L’ega vën da Cuecenes ora.
 Pisciadoi dl Gran Puent (1450 s.l.m.).
 Pisciadoi da Cudan

A man ciancia
 Pisciadoi dal Ampezan
 Pisciadoi dl Tervela o Pisciadoi d’Artic (1440 s.l.m.). L porta l'ega da Culac ju.
 Pisciadoi de Pedroc o Pilat (1565 s.l.m.) Ruf de Piz
 Pisciadoi de Ronc (1410 s.l.m.)
 Pisciadoi de Bleje
 Pisciadoi de Ega Cejia y Pisciadoi Moandl sun Bulacia

 Notes 

 Bibliografia 
 Guido Insam: * 12 fotos de pisciadoies per i mënsc. Calënder de Gherdëina 1982, pl. 5-27.
 Edberte Moroder: L ruf y la roia - Plan Sant Antone. Calënder de Gherdëina 1988, pl 66-72.
 Ludwig Moroder: La funtanes per l'ega da bever te Gherdëina. Calënder de Gherdëina 2023, pl. 30-41.

 Weblinks 
 Grödner Bach / Derjon  auf der Website der Südtiroler Landesagentur für Umwelt
 Pegelstation Pontives – Aktuelle Werte

 Cëla ence 
 Lec de Gherdëina
 Toponomastica de Gherdëina
 Eghes te Gherdëina sun Commons

 Inuemes online 
 Inuemes dl chemun de Santa Cristina 

 Cunliamënc 
 Fotos dla eghes de Gherdëina sun Commons.

Ruves, GherdëinaRuves, Gherdëina
Categoria:Ruf
Categoria:Ruves de Gherdëina